Държавен вестник, бр. 67, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  67
Чл. 10. (1) Предписаните лекарствени про-
дукти по чл. 2, ал. 1 се вписват в рецептурна 
книжка за ветеран от войните по образец съ-
гласно приложение № 2.
(2) Рецептурната книжка се разпечатва от 
образеца по ал. 1 от личния лекар, като съдържа 
не по-малко от 20 страници, които се номерират, 
подписват и подпечатват от издателя.
(3) Ветеран от войните има право само на 
една рецептурна книжка.
(4) Изгубена, унищожена или приключена 
рецептурна книжка се заменя с нова по реда 
на ал. 2.
(5) Личният лекар уведомява районната 
здравноосигурителна каса за всяка издадена 
рецептурна книжка по ал. 2 в 7-дневен срок 
от издаването. 
Раздел II
Отпускане на лекарствени продукти
Чл. 11. (1) Лекарствените продукти, предпи-
сани по реда на тази наредба, се отпускат от 
аптеки, открити от притежатели на разрешение 
за търговия на дребно с лекарствени продукти 
по чл. 222, ал. 1 ЗЛПХМ, сключили договор с 
НЗОК за отпускане на лекарствени продукти 
на ветераните от войните.
(2) Лекарствените продукти се получават от 
аптеките по ал. 1 срещу представяне на рецепта, 
лична карта/личен паспорт, удостоверение за 
качеството „ветеран от войните“ и рецептурна 
книжка. 
Чл. 12. (1) Когато липсват някои от пред-
писаните лекарствени продукти, фармацевтът 
ги зачерква в рецептата, подписва се, издава 
препис на рецептата за липсващите лекарстве-
ни продукти, бланката подпечатва с печат на 
аптеката и вписва в горния десен ъгъл думата 
„препис“.
(2) Пациентът се подписва за получените 
лекарствени продукти, както и за направените 
промени в рецептата.
Чл. 13. (1) При приемането на рецептата 
магистър-фармацевтът се задължава да:
1. провери дали са спазени изискванията 
на тази глава;
2. впише в рецептурната книжка дата на 
отпускане на лекарствените продукти и пар-
тиден номер на лекарствените продукти, което 
удостоверява с подпис и печат.
(2) Предписания, които не отговарят на 
изискванията на тази глава, не се изпълняват.
(3) При възникнало съмнение относно пред-
писаното в рецептата магистър-фармацевтът е 
длъжен, преди да отпусне лекарствения продукт, 
да се консултира с предписалия рецептата лекар.
Чл. 14. (1) Стойността на лекарствените 
продукти се изплаща на аптеките от съответ-
ната РЗОК срещу представени оригинали на 
изпълнените рецепти, опис на рецептите със 
стойност и фактура.
(2) Условията и редът за отчитане от аптеки-
те и заплащане на лекарствените продукти по 
изпълнените рецепти се уреждат в договорите 
по чл. 11, ал. 1.
Чл. 15. Надзорният съвет на НЗОК издава 
по предложение на управителя на НЗОК указа-
ния по предписване, отпускане и заплащане на 
лекарствените продукти по чл. 2, ал.1, които се 
публикуват на интернет страницата на НЗОК.
Г л а в а  т р е т а
ПРЕДПИСВАНЕ, ОТПУСКАНЕ И КОН-
ТРОЛ НА ИЗВЪРШЕНАТА ДЕНТАЛНА  
ПОМОЩ
Раздел I
Предписване на дентална помощ
Чл. 16. (1) Ветераните от войните имат 
право свободно да избират лекар по дентална 
медицина, който да извърши обстоен преглед 
със снемане на зъбен статус и да определи 
потребността от зъбопротезни дейности.
(2) Лекарят по дентална медицина по ал. 1 
трябва да е редовен член на Българския зъбо-
лекарски съюз и да е регистриран в съответната 
регионална здравна инспекция.
Чл. 17. (1) Лекарят по дентална медицина 
предписва зъбна протеза на бланка „Медицинско 
направление/Искане за:“ по образец, съгласно 
приложение № 3.
(2) Бланката по ал. 1 се попълва, както следва:
1. в реквизита „лекар – име, длъжност, слу-
жебен телефон“ се вписва и личният регистра-
ционен номер на лекаря по дентална медицина;
2. в реквизита „диагноза“ освен диагнозата 
се описва и зъбният статус на лицето;
3. в реквизита „изпраща се за:“ се изписва 
„дентално-протетично лечение“, включително 
и видът на зъбната протеза.
(3) Лекарят по дентална медицина отразява 
вида на зъбната протеза в личния амбулаторен 
картон (ЛАК) на ветерана от войните.
Раздел ІІ
Отпускане на дентална помощ
Чл. 18. Ветераните от войните могат да полу-
чат еднократната целева помощ по чл. 3 от тази 
наредба от дирекция „Социално подпомагане“ 
за изработка на 2 подвижни зъбни протези за 
срок две години, всяка на стойност 200 лв.  
Чл. 19. (1) За предоставяне на дентална по-
мощ ветераните от войните подават в дирекция 
„Социално подпомагане“ по постоянния си ад-
рес заявление-декларация по образец, съгласно 
приложение № 4.
(2) Към заявление-декларацията се прилагат:
1. бланка „медицинско направление/искане 
за:“ съгласно приложение № 3/амбулаторен 
лист;
2. копие от удостоверение за ветеран от 
войните;